**แบบฟอร์มการเขียนแบบถอดประสบการณ์การเรียนรู้ ด้านเทคนิคการขอทุนวิจัยจากแหล่งทุน**

**1. ชื่อ-สกุล ผู้เล่าเรื่อง อาจารย์อนุพงษ์ เจริญมิตร คณะดิจิทัลอาร์ต**

**2. ชื่อ-สกุล ผู้บันทึก ……………………………………………………..…คณะดิจิทัลอาร์ต**

**3. บทบาท หน้าที่และความรับผิดชอบของผู้เล่าเรื่อง**

เป็นอาจารย์ประจำสาขาวิชาวิชวลเอฟเฟค คณะดิจิทัลอาร์ต และไดรับทุนจากกระทรวงวัฒนธรรมเพื่อผลิตผลงาสร้างสรรค์

**4. เรื่องที่เล่า**

เทคนิคและขั้นตอนการขอทุนวิจัยที่ประสบความสำเร็จได้รับทุนสร้างสร้างสรรค์งานและจัดแสดงในกรุงเทพมหานครในปี 2559(ช่วงแรก)และเป็นผู้แทนศิลปินไปผลิตงานสร้างสรรค์ที่ประเทศโปแลนด์เป็นเวลา 2 เดือน(ช่วงที่ 2)

**5. บริบทหรือความเป็นมาของเรื่องที่เล่า**

เนื่องจากผู้วิจัยได้ตั้งคำถามว่าทำไมความเป็นไทยดูล้าสมัยในงานศิลปะ? จึงได้ทำวิจัยเกี่ยวกับเรื่องของอำนาจจากนักคิดนักปรัชญา “ศิลปะไม่ได้มีหน้าที่สร้างองค์ความรู้แต่มีหน้าที่หยิบ ยืม และเชื่อมโยงศาสตร์อื่นๆและสื่อสารในรูปแบบต่างๆ” เพื่อพัฒนางานศิลปะต่อยอดไปได้ จึงได้ศึกษาฉากขอของลิเกเพื่อตีความใหม่ อธิบายใหม่ในบริบทของสังคมที่เปลี่ยนไป และนำมาสร้างสรรค์งานใหม่

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ ที่ใช้ผู้มีส่วนร่วม อุปสรรคหรือปัญหาในการทำงานและแนวทางแก้ไข**

ขั้นตอน เก็บข้อมูลจากเอกสาร ตำราที่เกี่ยวกับฉากลิเก เก็บข้อมูลจากพื้นที่จริง ทางด้านพัฒนาการของฉากลิเกว่าเป็นไปอย่างไร ซึ่งประสบการณ์จากการลงพื้นที่ได้ข้อมูลบางอย่างที่ไม่มีอธิบายไว้ในหนังสือ และนำข้อมูลที่ได้มาวิเคราะห์และสังเคราะห์ และสัมภาษณ์ผู้ที่เกี่ยวข้อง และนำมาสรุปเกี่ยวโยงข้อมูลที่ได้มากับงานที่จะทำว่ามีความสำคัญและความจำเป็นอย่างไรที่จะต้องทำ และจะมีการนำเสนออย่างไร การตั้งเป้าหมายที่จะทำคืออะไร เป้าหมายของการทำงานศิลปะชิ้นนี้คือการตีความใหม่ตามบริบทของสังคมและเทคโนโลยีที่เปลี่ยนไป การสร้างสิ่งใหม่ของโครงการคือรูปแบบใหม่และมุมมองทางความคิดใหม่ และจะนำเสนออย่างไร ซึ่งต้องสอดคล้องกับวัตถุประสงค์ของผู้ให้ทุน เช่นทุนของกระทรวงวัฒนธรรมมุ่งเน้นเพื่อพัฒนาภาพยนตร์ ผลสัมฤทธิ์ของงานวิจัยที่จะทำจึงต้องเป็นภาพยนตร์ โดยการจัดแสดงด้วยการ installation เป็นห้องสำหรับแสดงงาน 3 ส่วน ผู้ชมจะต้องดูทั้งหมดจึงจะเข้าใจ ผนังห้องจะมีการวาดภาพระบายสีเป็นแนวเดียวกับภาพยนตร์ที่จะแสดง

**7. อุปสรรคหรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

การขอทุนจากงบประมาณที่ตั้งไว้ ได้รับทุนเพียง 1 ใน 5 ของงบประมาณที่ตั้งไว้ ทำให้ต้องลดรูปแบบของงานที่กำหนดไว้และต้องใช้เงินส่วนตัวเพิ่มเติม

ปัญหาเรื่องการนำเสนองานด้วยความคิดของเราหลังจากวิเคราะห์แล้วไม่สามารถจะแสดงภาพออกมาตามความคิด การจะขอให้มืออาชีพมาช่วยก็ไม่สามารถทำได้เพื่อไม่ใช้งานในรูปแบบของเขา ทำให้งานที่ได้ไม่สมบูรณ์ ข้อมูลต่างๆที่ได้มาสามารถมาดัดแปลงแก้ปัญหาที่เกิดขึ้นได้